Eŭropo Ekologio (Francio) - Vikipedio
Eŭropo Ekologio (Francio)
Eŭropa Ekologio
(Koalicio de partioj)
Emblemo de Eŭropa Ekologio
Partio(j) La Verduloj,
Solidaraj Regionoj kaj Popoloj
Ideologio politika ekologio,
federismo,
Retejo eelv.fr
Eŭropo Ekologio estas la nomo donita al la listoj de la kuniĝo de la ekologiismaj movadoj en Francio lanĉita de La Verduloj por la eŭropaj balotoj de 2009. Tiu kuniĝado daŭris en 2010 por la regionaj balotoj ; la listoj de la ekologia kuniĝo sin prezentis tiam denove sub la standardo « Eŭropo Ekologio ».
La rezulto de la eŭropaj balotoj estis 16,28 % de la voĉoj kaj 12,18 % en la unua vico de la regionaj balotoj de 2010.
La 13-an de novembro 2010, okaze de nacia kongreso en Liono, La Verduloj, kiuj modifis siajn statutojn por povi akcepti ilin, fandiĝis kun la anoj venintaj okaze de la eŭropaj kaj deputitaj kampanjoj de Eŭropo Ekologio, ili tiam adoptis sian novan nomon Eŭropo Ekologio La Verduloj.
1.1 La programo
1.2 Elstaruloj, kiuj anoncis sian subtenon
1.3 Agoj
2 Regionaj balotoj de 2010
3 La plenuma estraro
Kunveno de la 25-a de novembro 2008 en Nantes
La programo[redakti | redakti fonton]
Eltiroj de la Ekologiisma Kontrakto por Eŭropo, programo de Eŭropo Ekologio[1]
Por la ekologia transformo de ekonomio : iu Brukselo pri Dungado
Por kontraktoj pri sociala kaj ekologia konverto en ĉiu granda industria sektoro
Konverta salajro por salajruloj en minacataj industrioj
Kreo de 10 milionoj da verdaj postenoj en 5 jaroj
Por kamparana agrikulturo kaj pli sana nutrado :
Ekologia KAP (Komuna Agrikultura Politiko), kun varoj lokaj, sezonaj, kvalitaj kaj alireblaj al ĉiuj
Eŭropa Unio sen GMO (Genetike Modfitaj Organisomoj), 30 % ekologiaj kaj 100 % daŭrivaj
Ekvilibra evoluigo de la kamparaj teritorioj
Por 100-procenta pura energio :
Anstataŭigi Eŭropan Komunumon pri Atomenergio (Euratom) per Eŭropa Komunumo pri Renovigeblaj Energioj kaj Energia Efikeco
Karbonimposto kaj ĉekoj Eko Energio por financi projektojn celantajn redukti energokonsumadon de hejmoj kaj entreprenoj
Por antaŭgardo kontraŭ vivmanieraj malsanoj :
Eŭropa batalplano kontraŭ vivmanieraj malsanoj (kancero, astmo, diabetoe, hipertensn, streso)
Principo de antaŭgardo por la nanoteknologioj
Nova direktivo pri elektromagnetaj radiadoj
Por protektado de Biodiverseco :
Verda kaj blua vefto por senenklavigi la ekosistemojn kaj plifortigi la reton Natura 2000
Daŭriva fiŝkaptado, samtempe helpante fiŝkaptistojn
Kreo de eŭropa bordgarda korpuso por pli puraj maroj
Por eŭropa sociala ŝildo :
Minimuma enspezo por vivi
Maksimuma akceptebla enspezo
Moratorio pri novaj liberaligoj por protekti la ŝtatajn servojn
Klaŭzo de sociala nemalprogreso
Por respekto de la fundamentaj rajtoj :
Cicitaneco de eŭropa loĝado
Eŭropa pakto kontraŭ ekskludo
Klaŭzo de la plej favora eŭropa aĵo (apliko de la plej bonaj naciaj leĝoj pri protekto de la virinoj al ĉiuj civitaninoj d Eŭropa Unio)[2]
Por Eŭropo de la komunaj bienoj de kulturo, edukado kaj esplorado
Eŭropa batalplano kontraŭ nelegkapablo
Eŭropa sociala statuto por studentoj
Duobligo kaj redirektado de la esploradrimedoj al ekologia kaj sociala konverto
Por solidara Eŭropo kontraŭ planeda apartismo
Malaperigi la impostparadizojn kaj la socialajn inferojn
Starigi socialan kaj median respondecon de la eŭropaj tegmentfirmaoj por ties filioj
Starigi nutraĵan sendependecon kiel fundamenta popola rajto
Protekti kaj restaŭri la grandajn planedajn ekosistemojn
Por nova eŭropa revo
Starigo de eŭropa pakto pri ekologia kaj sociala kunlaboro (por anstataŭi la Pakto pri stabileco kaj kresko kreita de Maastricht). Tiu pakto trudos iujn socialajn kaj mediajn kriteriojn.
Kreo de ekonomia, sociala kaj financa sekura konsilio (por vera kunordigo en la eŭrozono)
Deprunto de 1000 miliardoj da eŭroj kaj transformado de Eŭropa Unio en Tobin-impostan areon
Ekigi novan konstituciantan agon por adopti mallongan, legeblan konstitucion adoptotan de ĉiuj eŭropanoj samtage por eliri el la nunaj traktatoj
(nordokcidenta distrikto)
(orienta distrikto)
(okcidenta distrikto)
(francilia distrikto)
(distrikto Centra Masivo-Centro)
(sudokcidenta distrikto)
(sudorienta distrikto)
Elstaruloj, kiuj anoncis sian subtenon[redakti | redakti fonton]
Agoj[redakti | redakti fonton]
Agado de Eŭropo Ekologio, en Liono, vendrede la 24-an de aprilo 2009, placo de la Respubliko (Liono)
En la eŭropaj balotoj de la 7-a de junio 2009, Eŭropo Ekologio ricevis 16,28 % de la esprimitaj voĉoj je la nacia nivelo[3], tio estas la plej alta rezulto iam atingita de ekologiisma partio en eŭropa baloto en Francio. Tiu rezulto donis 14 seĝojn en la Eŭropa Parlamento kun la selvantaj elektitoj :
Nordokcidenta distrikto : 12,10 % kaj unu elektito (Hélène Flautre)
Okcidenta distrikto : 16,65 % kaj du elektitoj (Yannick Jadot kaj Nicole Kiil-Nielsen)
Orienta distrikto : 14,28 % kaj unu elektito (Sandrine Bélier)
Sudokcidenta distrikto : 15,83 % kaj du elektitoj (José Bové kaj Catherine Grèze)
Sudorienta distrikto : 18,27 % kaj tri elektitoj (Michèle Rivasi, François Alfonsi kaj Malika Benarab-Attou)
Distrikto Centra Masivo-Centro : 13,58 % kaj unu elektito (Jean-Paul Besset)
Francilia distrikto : 20,86 % kaj kvar elektitoj (Daniel Cohn-Bendit, Eva Joly, Pascal Canfin et Karima Delli)
Transmara distrikto : 16,25 %
En la Eŭropa Parlamento, la elektitoj el Eŭropo Ekologio konsistigas la unua frakcion (egalan al la germanaj Verduloj) de la Frakcio de la Verduloj kaj Eŭropa Libera Alianco, kiuj saltas de de 40 al 53 anoj.
La ĉefa alia ekologiisma listo en tiuj balotoj, la Sendependa Ekologiisma Alianco, kaptis nur 3,7 % kaj do ne havas elektiton.
Pli detalaj informoj troveblas en artikolo Francaj regionaj balotoj de 2010.
Forta je siaj rezultoj en la eŭropaj balotoj, la kuniĝo de la ekologiismaj movadoj daŭris post la eŭropaj balotoj de 2009 kaj prezentis listojn en ĉiuj regionoj por la regionaj balotoj de 2010.
Sen atingi la 16 % akiritajn okaze de la eŭropaj balotoj de 2009, la listoj « Eŭropo Ekologio » sufiĉe bone sukcesis kaj konfirmis la rangon de la ekologiistoj kiel tria nacia politika forto, kun entute 12,2 % de la voĉoj.
En la dua vico, la listoj fandiĝis kun tiuj de la Socialisma Partio (PS) laŭ proporcio de la forto en la unua vico esceptede Bretonio kie neniu interkosento eblis kaj de Langvedoko.
La bona rezulto (17,4 %) de la bretona listo fronte al PS kaj UMP konfirmis la sukceson de la unua vico. La Verduloj, kiuj saltas de 159 al 263 regionaj elektitoj estas la partio, kiu plej progresas laŭ la nimbro de sieĝoj[4]. En Langvedoko-Rusiljono neniu listo el [Maldekstra Fronto (Francio)|Maldekstra Fronto (FG)]], Eŭropo Ekologio (EE) aŭ PS ne rajtis resti por la dua vico kaj interkonsento kun la listo de Georges Frêche estanta nekonsiderenda, la listo Eŭropo Ekologio ne havas elektiton.
La plenuma estraro[redakti | redakti fonton]
La transira politika estraro ĝis la kongreso estas tiu de la plenuma estraro de Eŭropo Ekologio[5].
↑ (PDF) france « Ekologiisma Kontrakto por Eŭropo » sur la TTT-ejo de Eŭropo Ekologio
↑ Prezento de la Kalŭzo sur la TTT-ejo "Choisir la cause des femmes"
↑ Rezultoj de la eŭropaj balotoj de 2009 sur la TTT-ejo de la Ministerio pri enlandaj aferoj
↑ Gazeto "Le Monde" La pezo de la seĝoj ne estas ĉiam tiu de la balotilujoj
↑ La plenuma estraro de Eŭropo Ekologio.
La Ekologiismaj Junuloj
france Platformo de sociala reto de Eŭropo Ekologio
france TTT-ejo de la 14 eŭrodeputitoj de Eŭropo Ekologio
Elŝutita el "https://eo.wikipedia.org/w/index.php?title=Eŭropo_Ekologio_(Francio)&oldid=6189424"
Ĉi tiu paĝo estis lastafoje redaktita je 22:37, 5 aŭg. 2017.